CELEX: 31987R0481
Language: el
Date: 1987-02-16 00:00:00
Title: Κανονισμός (ΕΟΚ) αριθ. 481/87 της Επιτροπής της 16ης Φεβρουαρίου 1987 σχετικά με τις λεπτομέρειες του καθεστώτος εισαγωγής που εφαρμόζεται στα προϊόντα της διάκρισης 07.06 Α του κοινού δασμολογίου, καταγωγής τρίτων χωρών άλλων από την Ταϊλάνδη και τη Λαϊκή Δημοκρατία της Κίνας, για τα έτη 1987, 1988 και 1989

Avis juridique important

|

31987R0481

Κανονισμός (ΕΟΚ) αριθ. 481/87 της Επιτροπής της 16ης Φεβρουαρίου 1987 σχετικά με τις λεπτομέρειες του καθεστώτος εισαγωγής που εφαρμόζεται στα προϊόντα της διάκρισης 07.06 Α του κοινού δασμολογίου, καταγωγής τρίτων χωρών άλλων από την Ταϊλάνδη και τη Λαϊκή Δημοκρατία της Κίνας, για τα έτη 1987, 1988 και 1989  

Επίσημη Εφημερίδα αριθ. L 049 της 18/02/1987 σ. 0019 - 0020

***** ΚΑΝΟΝΙΣΜΟΣ (ΕΟΚ) αριθ. 481/87 ΤΗΣ ΕΠΙΤΡΟΠΗΣ  της 16ης Φεβρουαρίου 1987  σχετικά με τις λεπτομέρειες του καθεστώτος εισαγωγής που εφαρμόζεται στα προϊόντα της διάκρισης 07.06 Α του κοινού δασμολογίου, καταγωγής τρίτων χωρών άλλων από την Ταϊλάνδη και τη Λαϊκή Δημοκρατία της Κίνας, για τα έτη 1987, 1988 και 1989  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 430/87 του Συμβουλίου της 9ης Φεβρουαρίου 1987 για το εισαγωγικό καθεστώς που εφαρμόζεται στα προϊόντα της διάκρισης 07.06 Α του κοινού δασμολογίου, προέλευσης τρίτων χωρών, και για την τροποποίηση του κανονισμού (ΕΟΚ) αριθ. 950/68 για κοινό δασμολόγιο (1), και ιδίως το άρθρο 2,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως των αγορών στον τομέα των σιτηρών (2), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (3), και ιδίως το άρθρο 12 παράγραφος 2,  Εκτιμώντας:  ότι με τον κανονισμό (ΕΟΚ) αριθ. 4066/86 (4) το Συμβούλιο έλαβε μεταβατικά μέτρα για την εισαγωγή των εν λόγω προϊόντων κατά το πρώτο τρίμηνο του 1987· ότι η Επιτροπή όρισε τους μεταβατικούς τρόπους εφαρμογής των μέτρων αυτών με τον κανονισμό (ΕΟΚ) αριθ. 4094/86 (5)·  ότι, μετά την έγκριση από το Συμβούλιο του κανονισμού (ΕΟΚ) αριθ. 430/87, πρέπει να ορισθούν οι τρόποι εφαρμογής του μέχρι το τέλος του 1989 και να προσδιορισθούν οι διαθέσιμες ποσότητες για το 1987, κατά την ημερομηνία έναρξης ισχύος της εφαρμογής του παρόντος κανονισμού·  ότι στον κανονισμό (ΕΟΚ) αριθ. 430/87 έχει προβλεφθεί συγκεκριμένα ότι για το 1987, το 1988 και το 1989 η εισφορά που καταβάλλεται κατά τις εισαγωγές από ορισμένες χώρες, εκτός της Ταϊλάνδης και της Λαϊκής Δημοκρατίας της Κίνας, ορίζεται κατ' ανώτατο όριο σε 6 % κατ' αξία για ορισμένες ποσότητες προϊόντων που υπάγονται στη διάκριση 07.06 Α του κοινού δασμολογίου·  ότι θα πρέπει να υπαχθεί η έκδοση των πιστοποιητικών εισαγωγής που περιλαμβάνουν το δικαίωμα εισαγωγής επωφελούμενα ανωτάτου ορίου εισφοράς 6 % και αξία σε ειδικούς κανόνες, προκειμένου να καταστεί δυνατή η ορθή εφαρμογή των διατάξεων του κανονισμού (ΕΟΚ) αριθ. 430/87 που αποσκοπεί, κυρίως, να μην ξεπερασθούν οι προβλεπόμενες ποσότητες· ότι η ορθή εφαρμογή απαιτεί, όσον αφορά τα περισσότερα προϊόντα που αναφέρονται στη διάκριση 07.06 Α του κοινού δασμολογίου, ορισμένες παρεκκλίσεις κυρίως από τον κανονισμό (ΕΟΚ) αριθ. 3183/80 της Επιτροπής (6) περί κοινών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα, όπως τροποποιήθηκε τελευταία από τον κανονισμό (ΕΟΚ) αριθ. 3913/86 (7)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Το καθεστώς που προβλέπεται στο άρθρο 1 του κανονισμού (ΕΟΚ) αριθ. 430/87 εφαρμόζεται στα προϊόντα της διάκρισης 07.06 Α του κοινού δασμολογίου, καταγωγής τρίτων χωρών άλλων από την Ταϊλάνδη και τη Λαϊκή Δημοκρατία της Κίνας, στα πλαίσια των διατάξεων του παρόντος κανονισμού.  2. Κάθε χρόνο δεν είναι δυνατό να εκδοθούν πιστοποιητικά εισαγωγής για ποσότητες ανώτερες από τις αναφερόμενες ανά χώρα ή ομάδα χωρών στο άρθρο 1 του κανονισμού (ΕΟΚ) αριθ. 430/87.  Για το 1987, η έκδοση των πιστοποιητικών γίνεται λαμβάνοντας υπόψη τις ποσότητες που χορηγήθηκαν σε εφαρμογή του κανονισμού (ΕΟΚ) αριθ. 4094/86.  Άρθρο 2  1. Οι αιτήσεις πιστοποιητικών εισαγωγής υποβάλλονται κάθε εβδομάδα, από Δευτέρα έως και Πέμπτη, σε κάθε κράτος μέλος και τα εκδοθέντα πιστοποιητικά ισχύουν στα δώδεκα κράτη μέλη.  2. Οι αιτήσεις πιστοποιητικών για εισαγωγές με προέλευση τις τρίτες χώρες μη μέλη της ΓΣΔΕ, εκτός από την Κίνα και την Ταϊλάνδη δεν μπορούν να αφορούν ποσότητα μεγαλύτερη από 7 500 τόνους ανά ενδιαφερόμενο που ενεργεί για δικό του λογαριασμό.  3. Οι ενδείξεις σχετικά με το ονοματεπώνυμο του εισαγωγέα, με τις ζητηθείσες ποσότητες καθώς και την καταγωγή τους, διαβιβάζονται με τέλεξ από τα κράτη μέλη στην Επιτροπή το αργότερο την Πέμπτη της εβδομάδας που έπεται εκείνης κατά την οποία υποβλήθηκε η αίτηση.  4. Το αργότερο την Παρασκευή της εβδομάδας που έπεται εκείνης της διαβίβασης που αναφέρεται στην παράγραφο 3, η Επιτροπή αναφέρει με τέλεξ τις ποσότητες για τις οποίες έχουν χορηγηθεί πιστοποιητικά ανά χώρα ή ανά ομάδα χωρών που αναφέρονται στο άρθρο 1 παράγραφος 2.  5. Για τα προϊόντα που υπάγονται στη διάκριση 07.06 Α του κοινού δασμολογίου, ο ενδιαφερόμενος μπορεί να σημειώσει στην αίτησή του για πιστοποιητικό εισαγωγής τις δύο διακρίσεις 67.06 Α Ι και 07.06 Α ΙΙ του κοινού δασμολογίου. Οι δύο σημειωθείσες στην αίτηση διακρίσεις καταγράφονται και στο πιστοποιητικό.  Άρθρο 3  Τα πιστοποιητικά περιέχουν στη θέση 20 α) μία από τις ακόλουθες ενδείξεις:  - Exaccion reguladora a percibir 6 % ad valorem  - Importafgift: 6 % af vaerdien  - Zu erhebende Abschoepfung: 6 % des Zollwerts  - Εισπρακτέα εισφορά: 6 % κατ' αξία  - Amount to be levied: 6 % ad valorem  - Prelevement a percevoir: 6 % ad valorem  - Prelievo da riscuotere: 6 % ad valorem  - Toe te passen heffing: 6 % ad valorem  - Direito nivelador a cobrar: 6 % ad valorem.  Άρθρο 4  Κατά παρέκκλιση από το άρθρο 12 παράγραφος 1 του κανονισμού (ΕΟΚ) αριθ. 2042/75 (1), ο συντελεστής εγγύησης σχετικά με τα πιστοποιητικά εισαγωγής που προβλέπονται στον παρόντα κανονισμό είναι 20 ECU ανά τόνο.  Στην περίπτωση κατά την οποία, λόγω της εφαρμογής του άρθρου 2 παράγραφος 4, η ποσότητα για την οποία εκδίδεται το πιστοποιητικό είναι χαμηλότερη από εκείνη για την οποία ζητήθηκε αυτό, απελευθερώνεται η εγγύηση που αντιστοιχεί στη διαφορά αυτή.  Άρθρο 5  1. Στην αίτηση πιστοποιητικού εισαγωγής και στο εκδοθέν πιστοποιητικό σημειώνεται, στη θέση 14, η τρίτη χώρα από την οποία κατάγεται το εν λόγω προϊόν.  Με το πιστοποιητικό δημιουργείται η υποχρέωση η εισαγωγή να γίνει από τη χώρα αυτή.  2. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3183/80, η ποσότητα που έχει τεθεί σε ελεύθερη κυκλοφορία δεν μπορεί να είναι ανώτερη από εκείνη που είναι σημειωμένη στις θέσεις 10 και 11 του πιστοποιητικού εισαγωγής και για το λόγο αυτό σημειώνεται το ψηφείο 0 στη θέση 22 του εν λόγω πιστοποιητικού.  Άρθρο 6  Η διάρκεια ισχύος των πιστοποιητικών εισαγωγής που εκδίδονται αντίστοιχα το 1987, το 1988 και 1989 δεν μπορεί να ξεπεράσει τις 31 Δεκεμβρίου για κάθε ένα από τα έτη αυτά.  Άρθρο 7  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Φεβρουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 43 της 13. 2. 1987, σ. 9.  (2) ΕΕ αριθ. L 281 της 1. 11. 1975, σ. 1.  (3) ΕΕ αριθ. L 139 της 24. 5. 1986, σ. 29.  (4) ΕΕ αριθ. L 371 της 31. 12. 1986, σ. 11.  (5) ΕΕ αριθ. L 371 της 31. 12. 1986, σ. 73.  (6) ΕΕ αριθ. L 338 της 13. 12. 1980, σ. 1.  (7) ΕΕ αριθ. L 364 της 23. 12. 1986, σ. 31.  (1) ΕΕ αριθ. L 213 της 11. 8. 1975, σ. 5.